
Zene, szöveg, gyógyulás – egy dal elemzése és az alkotási folyamat bemutatása az önismeret tükrében

Kulcsszavak: zene;szöveg; gyógyulás
Dolgozatomban egy saját szerzeményű dal alkotási folyamatát mutatom be.
Célom, hogy ismertessem hogyan ötvöződik az egyéni életút, a művészi önkifejezés, a szöveg és a zene.
A dal témája a felépülés, amely nem csupán személyes élményként, hanem átalakulási folyamatként is megjelenik.
Az alkotási folyamat betekintést enged abba is, hogyan válhat a zene és a szöveg a gyógyulás és az önismeret hatékony eszközévé.
Részletesen elemzem a szöveg formai és irodalmi sajátosságait, kitérve az inspiráció forrásaira és a jelentés mélyebb rétegeire. Ez tartalmazza a szöveg tartalmi, nyelvi és stilisztikai és szerkezeti vizsgálatát, illetve azt, hogy egyes részeknek milyen rétegei, mélyebb jelentései lehetnek.
A zenei elemzés során tanulmányozom a dal szerkezetét, harmóniavilágát, dallamvezetését, ritmikai sajátosságait.
Dolgozatommal szeretném hangsúlyozni a művészet jelentőségét, illetve azt, hogy az alkotás hogyan lehet a személyes fejlődés és a gyógyulás része.



